Downloaded from YTS.MX
ΕΝΑ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
Τα άφησαν σε κουτιά από χαρτόνι,
βρέθηκαν σε γέφυρα ή στο πεζοδρόμιο.
Τότε ήταν πάρα πολλά. Περισσότερα από 30 σε μια βάρδια.
Εμείς οι παραμάνες είχαμε διαφορετικά καθήκοντα.
Κάποιες έδιναν γάλα στα μωρά, κάποιες έπλεναν τα ρούχα.
Εγώ πρόσεχα τα μωρά.
Θυμάμαι πολλά απ' αυτά.
Εκείνα τα μωρά… Εγώ τα μεγάλωσα.
Τα κρατούσα αγκαλιά και τα τάιζα σιγά σιγά,
σαν να ήταν δικά μου παιδιά.
Η καρδιά μου πονούσε όποτε έφευγε ένα μωρό.
Τα έστελναν πάρα πολύ μακριά.
Τι θα απογίνονταν;
ΙΕΡΟΥΣΑΛΗΜ, ΙΣΡΑΗΛ
Καλώς ήρθατε στο Σόνικ. Τι θα πάρετε;
Τι σάλτσα θα θέλατε;
Το σύνολο είναι 8,75 δολάρια. Καλή σας μέρα.
Έχουμε χαρτονομίσματα των 50 δολαρίων; Τι;
Όχι, δεν έχω ξαναδεί ποτέ.
Ναι.
-Γεια σας, πώς είστε; -Καλά.
Το μεσαίο, σκέτο τσάι σας. Καλή σας μέρα.
Γεια σου!
-Πώς πήγε η δουλειά; -Καλά.
-Έφαγες; -Ναι, έφαγα κροκέτες μοτσαρέλας.
-Μόνο αυτό; -Ναι.
ΟΚΛΑΧΟΜΑ ΣΙΤΙ, ΟΚΛΑΧΟΜΑ
ΚΑΘΟΛΙΚΟ ΛΥΚΕΙΟ ΑΠΟΦΟΙΤΗΣΗ ΤΑΞΗΣ ΤΟΥ 2018
Αμάν, ξεκινάει. Πάμε.
Ντανιέλ Μπέιτς.
Λίλι Κάθριν Μπόλκα.
Κυρίες και κύριοι, σας παρουσιάζω την τάξη του 2018.
Απόφοιτοι, γυρίστε τα κρόσσια σας!
Ένα, δύο… Πάμε!
Γεια.
-Γεια, μαμά. -Γεια σου, καλή μου.
-Θα κλάψεις; -Ναι.
-Γιατί κλαις; -Είμαι πολύ περήφανη για σένα.
ΑΠΟ ΤΟ 1979 ΩΣ ΤΟ 2015, ΣΤΗΝ ΚΙΝΑ ΕΠΙΤΡΕΠΟΤΑΝ ΕΝΑ ΠΑΙΔΙ ΑΝΑ ΟΙΚΟΓΕΝΕΙΑ
ΓΙΑ ΤΟΝ ΕΛΕΓΧΟ ΤΟΥ ΥΠΕΡΠΛΗΘΥΣΜΟΥ.
ΕΚΤΙΜΑΤΑΙ ΟΤΙ ΠΑΝΩ ΑΠΟ 150.000 ΠΑΙΔΙΑ ΣΤΗΝ ΚΙΝΑ,
ΚΥΡΙΩΣ ΚΟΡΙΤΣΙΑ, ΔΟΘΗΚΑΝ ΓΙΑ ΥΙΟΘΕΣΙΑ ΣΤΟ ΕΞΩΤΕΡΙΚΟ.
Πολλοί μας είπαν "Είναι τυχερή".
Ίσως.
Δεν θα το κρίνω εγώ.
Ήρθες σ' εμάς έτοιμη να αγαπηθείς. Ήμασταν τυχεροί.
Γελούσες, εμπιστευόσουν εύκολα.
Εμείς είμαστε οι τυχεροί.
Κανείς δεν ξέρει τι συμβαίνει σ' εκείνη την αίθουσα στην Κίνα.
Όπως λέει, όμως, το εβραϊκό σου όνομα "Ο Θεός μου απάντησε στις προσευχές μου".
Μόλις σε κράτησα,
ένιωσα η πιο τυχερή γυναίκα στον κόσμο.
Όταν το είπε αυτό, με έκανε να σκεφτώ την άλλη μαμά μου,
πώς θα ήταν να είναι εδώ.
ΚΛΟΪ
Πόσο διαφορετικά θα ήταν αν μεγάλωνα μαζί της.
Πώς θα ήταν να είμαι σε διαφορετική οικογένεια.
Θέλω να γνωρίσω περισσότερο την κινέζικη πλευρά μου.
Θέλω να μάθω μανδαρίνικα,
θέλω να πάω στην Κίνα να δω όλα αυτά τα μέρη, τέτοια.
Όλα ξεκίνησαν…
Ήμουν στην πρώτη γυμνασίου
όταν ο μπαμπάς μου είπε "Υπάρχει μια ιστοσελίδα, η 23andMe.
Φτύνεις σε έναν σωλήνα".
Είναι σαν πείραμα χημείας.
Κάναμε το 23andMe επειδή, στο ιατρείο,
σβήναμε ολόκληρο το κομμάτι για το ιατρικό ιστορικό της οικογένειας.
Είπα στην Κλόι καμιά εικοσαριά φορές να πάει σε κινέζικο χορό.
Κανένα ενδιαφέρον.
Όταν μάθαμε…
ΣΑΡΙ ΚΑΙ ΤΖΙΝ ΓΟΝΕΙΣ ΤΗΣ ΚΛΟΪ
…ότι είχε ξαδέλφη εξ αίματος,
περίπου στην ηλικία της, που ζούσε στο Τενεσί…
-Αυτό την ενδιέφερε. -Ναι.
Και το ότι ήταν μακρινή συγγενής του Γιο-Γιο Μα.
Ναι!
Έτσι βρήκα τη Σέιντι.
Μιλάμε στο Snapchat εδώ και λίγους μήνες.
-Γεια! -Γεια!
Νομίζω ότι ξαφνιάστηκα πραγματικά.
Υπάρχουν πάρα πολλοί άνθρωποι στον κόσμο. Το ότι βρήκα τη Σέιντι
μου προκάλεσε σοκ.
Λατρεύω τα ζώα. Είναι αξιολάτρευτα.
-Θέλω πολύ ένα κουτάβι. -Ωραία.
Περνάω διάφορες φάσεις. Θέλω σκυλάκι…
Δεν ξέρω… Πουλί.
Σκαντζόχοιρο.
Θέλω, όμως, πάντα να είναι τα φιλαράκια μου,
αλλά δεν γίνεται ποτέ.
ΝΑΣΒΙΛ, ΤΕΝΕΣΙ
Δεν μου είπες για τις ξαδέλφες μου.
ΣΕΪΝΤΙ
Σου έχω πει, αλλά δεν με άκουσες.
Μάλιστα, η Λίλι.
Έχετε και οκτώ κοινούς συγγενείς.
Αγαπητή Λίλι. Λέγομαι Σέιντι.
Ζω στο Τενεσί,
και υιοθετήθηκα
στην επαρχία Κουανγκτούνγκ.
Να πώς γράφεται.
Να το στείλω;
Άντε, στείλ' το.
Νόμιζα ότι ήταν μόνο η Κλόι.
-Γεια! -Γεια!
Θεέ μου! Απίστευτο, επιτέλους σε γνωρίζω.
Ξέρω, τέλειο είναι.
Ωραίο το κολιέ σου.
Ευχαριστώ!
Φοράω συνεχώς όλα μου τα κολιέ, αλήθεια.
Δεν τα βγάζω ποτέ. Ναι. Λοιπόν…
-Οι φωτογραφίες; -Να.
Τα νέα σου ξαδέλφια. Όχι τα παλιά.
ΛΟΡΙ ΘΕΙΑ ΤΗΣ ΛΙΛΙ
Λοιπόν, αυτή είναι η Σέιντι. Μοιάζουμε;
-Λίγο, ίσως. -Ίσως;
Νομίζω ότι βλέπω κάποια ομοιότητα.
Αποφάσισα να κάνω τεστ DNA
επειδή ήθελα να μάθω περισσότερα για το ποια είμαι, για το παρελθόν μου.
Όταν επικοινώνησε η Σέιντι,
άρχισα να κάνω νέες σκέψεις
για την υιοθεσία μας.
ΚΛΗΣΗ ΚΛΟΪ
ΚΛΗΣΗ ΛΙΛΙ
Δουλεύει;
-Εντάξει. -Γεια!
Γεια!
-Γεια! -Γεια!
Θεέ μου, τέλειο είναι. Δεν έχω ξαναμιλήσει σε Google Hangout.
Πώς πάει η ζωή σας;
Ανυπομονώ για την Παρασκευή.
Ήταν η μεγαλύτερη εβδομάδα,
και δεν μ' αρέσει.
Μην ανησυχείς, κι εγώ παιδευόμουν. Είμαστε όλες κουρασμένες.
Σκέφτηκα επίσης "Από πού να ξεκινήσω με την ιστορία της ζωής μου;"
-Μάλλον μπορούμε να ξεκινήσουμε… -Ναι.
Ήμασταν όλες σε ορφανοτροφείο στα νότια της Κίνας.
Μάλλον στο Γκουανγκζάο, σ' εκείνη την περιοχή, ίσως.
Στο Γκουάνγκτζου. Ναι.
Ήμασταν στο ίδιο ορφανοτροφείο;
Ναι, Κλόι, εγώ κι εσύ ναι.
Είναι κάπως τέλειο. Δεν είναι "κάπως", πολύ τέλειο είναι.
Ναι.
Είχα σκεφτεί στο παρελθόν
"Γιατί άραγε με εγκατέλειψαν;"
Και νομίζω ότι ήταν λόγω του νόμου για το ένα παιδί στην Κίνα.
Ναι.
Νιώθω ότι δεν ξέρω πραγματικά τον λόγο. Απλώς αυτό υποθέτουν.
Ναι;
ΝΑΣΒΙΛ, ΤΕΝΕΣΙ
Αυτός είναι ένας προ-προπάππος σου.
Ο θείος Σαμ όταν πήγε στον στρατό.
Βάλαμε λουλούδια στον τάφο του.
Αυτή είναι η προγιαγιά σου όταν ήταν μωρό.
Ήρθε από την Ιρλανδία. Έχω ένα πάπλωμα που έφτιαξε το 1840.
Ωραίο.
Ο Τζέιμς Φράνκλιν.
Εκείνος ήταν ένας προ-προ-προπάππος.
Από την πλευρά του μπαμπά μου, πάμε πίσω σχεδόν στο 900.
ΒΙΚΤΟΡΙΑ ΜΑΜΑ ΤΗΣ ΣΕΪΝΤΙ
Από της μαμάς μου…
Είναι πιο σκορπισμένα,
αλλά πιστεύω ότι πάμε πίσω περίπου στο 1600.
Αυτή είναι η Άννα Φούλτον που πέθανε από φυματίωση.
Δεν νιώθω απαραίτητα να συνδέομαι μαζί τους.
Ξέρω ότι ανήκουν στην οικογένειά μου, αλλά τυπικά δεν έχουμε καμία σχέση.
Η μαμά μου και η θεία μου.
Το ορφανοτροφείο είπε στη μαμά μου ότι με άφησαν σε κουτί σε έναν δρόμο.
ΕΠΙΘΕΤΟ-ΤΣΟΥΝ ΟΝΟΜΑ-ΧΟΥΑΦΕΝΓΚ
Φανταζόμουν ότι έγινε πολύ νωρίς το πρωί.
Με βρήκαν και με πήγαν στο ορφανοτροφείο.
Καμιά φορά λέω "Είναι εκεί έξω.
Ίσως έχω αδέλφια εκεί έξω".
ΤΣΟΥΝ ΧΟΥΑ ΦΕΝΓΚ
Είναι περίεργο να σκέφτομαι πόσο διαφορετικά θα ζούσα.
Όταν η Σέιντι ήταν δύο ή τριών,
αποφάσισα να της κάνω τεστ DNA.
Ήθελα να μάθω τους φυσικούς γονείς της
επειδή ήθελα να έχει τουλάχιστον την ευκαιρία να ξέρει από πού προήλθε.
Αλλά αυτό δεν έγινε.
Η Σέιντι… Νομίζω ότι ενίοτε παλεύει ανάμεσα στο "Θέλω να τα μάθω όλα"
και στο "Θέλω να είμαι φυσιολογική έφηβη".
Να δοκιμάσω το κατσικίσιο τυρί με τα μούρα;
Νιώθω ότι το να είμαι υιοθετημένη δεν είναι η ταυτότητά μου.
Όπως και με το μεσαίο σου όνομα. Δεν το ξέρουν πολλοί,
αλλά υπάρχει.
Κρατούσες ψηλά το τηλέφωνο…
Μιλάς κινέζικα;
Παλιά ζούσες εκεί.
Από πού είσαι; Ποιο είναι…
Είμαι ισπανόφωνη.
-Ζούσα στον Ισημερινό δύο χρόνια. -Μιλάς ισπανικά;
Ο μπαμπάς μιας φίλης είναι Κινέζος.
Άρχισε να μου μιλάει κινέζικα.
Λέω "Λυπάμαι, δεν ξέρω κινέζικα".
Με κοίταξε όλο απογοήτευση και έφυγε.
Σταμάτησε εντελώς να μου μιλάει. Λέω "Κι εγώ χάρηκα".
Μιλούσαμε τα πρώτα…
Ειλικρινά, δεν νιώθω Κινέζα.
Πολλοί φίλοι με φωνάζουν "μπανάνα". Λένε "Φέρεσαι εντελώς σαν λευκή.
Είσαι η πιο λευκή Κινέζα που έχω γνωρίσει".
Δεν ξέρω.
Πάντα θεωρούσα ότι είμαι Αμερικανίδα.
Γεια σας, καλώς ήρθατε στο εβραϊκό θεατρικό της τρίτης γυμνασίου!
ΚΛΟΪ
Η Κλόι εκτιμά την εβραϊκή εκπαίδευση,
αλλά την κούρασε.
Μας ξεκαθάρισε ότι δεν θα πηγαίνει σε εβραϊκό σχολείο από δω και μπρος.
Μετακομίζουμε στο Φίνιξ τον άλλο μήνα και θα πάω στο λύκειο.
Ήθελα να μάθω κινέζικα στο σχολείο.
Δεν νομίζω ότι είχα άλλες απαιτήσεις.
Πηγαίνω σε εβραϊκό σχολείο, δεν ξέρω, εδώ και εννέα χρόνια περίπου.
Είχα μάθημα θεολογίας, και η καθηγήτρια λέει "Πιστεύετε στον Θεό;
Σηκώστε χέρι όσοι πιστεύετε".
Κι εγώ δεν σήκωσα το χέρι μου.
Καταλαβαίνω, είναι δύσκολο.
Πάντα πήγαινα στην εκκλησία,
αλλά τελευταία έχασα την επαφή με την πίστη μου στον Θεό.
Πιστεύω σ' Εκείνον,
αλλά πάντα υπάρχει μια αμφιβολία, μια αβεβαιότητα μέσα μου.
Πιστεύω στον Θεό,
επειδή περιβάλλομαι από ανθρώπους που μ' αγαπούν.
Νομίζω ότι βλέπεις τον Θεό μέσα από τους άλλους ανθρώπους.
Νιώθω ότι ακόμα προσπαθώ να ανακαλύψω ποια είμαι.
ΠΟΥΛΗΘΗΚΕ-ΚΡΙΣΤΙΝ ΛΟΣ ΚΡΙΣ ΚΑΙ ΝΤΑΝΙΕΛΑ
ΚΑΛΛΥΝΤΙΚΑ-ΦΙΝΙΞ
-Λοιπόν, έλα… Είσαι έτοιμη; -Ναι.
Δεν είχα σκεφτεί πάρα πολύ
ότι ήμουν από τους μοναδικούς Ασιάτες στις κοινότητες που είχα βρεθεί.
Πώς λες "Πήγε για ψώνια";
Αλλά καθώς μεγάλωνα,
κατάλαβα ότι υπάρχουν περισσότερα στον κόσμο.
Ήθελα να βρω περισσότερους ανθρώπους
που να μπορώ να ταυτιστώ και που να μου μοιάζουν.
Όταν είσαι μικρός, μεγαλώνεις στον τέλειο μικρόκοσμό σου.
Γύρω σου βρίσκονται μόνο λευκοί και νομίζεις ότι έτσι είσαι κι εσύ.
Μετά συνειδητοποιείς ότι διαφέρεις.
Μια καλή μου φίλη… Ήμασταν κολλητές.
Ήμουν στο γυμνάσιο. Ήμουν το μόνο παιδί από την Ασία.
Και είπε κάποια πολύ οδυνηρά πράγματα για…
Για…
Ότι δεν με ήθελαν οι φυσικοί μου γονείς και γι' αυτό με εγκατέλειψαν.
Δεν το περίμενα
και με πλήγωσε πολύ.
Παρακαλώ, επανάλαβε.
ΟΚΛΑΧΟΜΑ ΣΙΤΙ
Αν κοιτάξετε εδώ, είναι όλα μου τα μετάλλια
στο μπάσκετ και στο βόλεϊ.
Η τάξη μου με ψήφισε, στην τρίτη λυκείου,
να είμαι εκπρόσωπός της.
Οπότε, έχει το όνομά μου πίσω.
Έκανα αίτηση στο Πανεπιστήμιο της Οκλαχόμα, στο δημόσιο πανεπιστήμιο,
στης Κεντρικής Οκλαχόμα και στου Κρέιτον.
Μου απάντησε ήδη το δημόσιο πανεπιστήμιο.
ΚΑΛΩΣ ΗΡΘΑΤΕ ΣΤΟΥΣ ΚΑΟΥΜΠΟΗΔΕΣ!
ΣΥΓΧΑΡΗΤΗΡΙΑ, ΓΙΝΑΤΕ ΔΕΚΤΗ ΣΤΟ ΔΗΜΟΣΙΟ ΠΑΝΕΠΙΣΤΗΜΙΟ ΤΗΣ ΟΚΛΑΧΟΜΑ
Δεν μπορώ να βγω εκτός πολιτείας αρχικά, λόγω της επέμβασης στο σαγόνι.
Θα χειρουργηθώ στο σαγόνι τον Ιούνιο.
Θα μου σπάσουν το σαγόνι, θα το πιέσουν προς τα πίσω.
Η μεταμόρφωση θα είναι παράξενη,
θα είμαι εντελώς διαφορετική.
Αλλά επίσης… θα είμαι ο εαυτός μου.
Χριστέ μου, ευλόγησέ μας. Ευχαριστούμε για τα δώρα Σου,
είθε πάντα να είναι άφθονα. Ευχαριστούμε, Θεέ μου. Αμήν!
Είμαι το μοναχοπαίδι ανύπαντρης μητέρας
με μεγάλη οικογένεια καθολικών,
και έχω 15 πρώτα ξαδέλφια.
Η μαμά μου έζησε σε πολλά μέρη.
Στη Νέα Υόρκη, στη Νικαράγουα, στο Κονέκτικατ.
ΝΤΕΜΠΟΡΑ
Όταν ήμουν ενός,
μετακόμισε με τους παππούδες μου για να τη βοηθήσουν μ' εμένα.
Δεν το ξέχασα.
Αυτό ήταν για σένα.
Με ρωτάνε "Πότε έμαθες ότι είσαι υιοθετημένη;
Πότε έγινε η αποκάλυψη;"
Δεν έγινε καμία αποκάλυψη.
Όταν ήμουν μικρότερη, η μαμά μου είχε κάτι βιβλία.
Μου διάβαζε βιβλία συνεχώς.
Να ένα. Όταν Γεννιέσαι στην Κίνα.
Το λάτρευα μικρή.
Μάλιστα, έλεγα "Μαμά, μπορείς να μου το ξαναδιαβάσεις;"
Η ΗΜΕΡΑ ΤΗΣ ΕΠΕΜΒΑΣΗΣ
-Γεια σου, καλή μου. -Γεια.
Να φύγουμε.
-Εντάξει; -Εντάξει, πάμε.
Είναι κληρονομικό.
Ευχαριστώ.
Οι γιατροί είπαν "Η μαμά σου κι ο μπαμπάς σου ήταν μαζί.
Ο ένας είχε κοντό σαγόνι κι ο άλλος μακρύ.
Και κάπως έτσι…
έγινε αυτό".
Θα έρθουν κι η θεία Λόρι με τον θείο Μάικ.
-Ο θείος θα έρθει μετά τη δουλειά. -Καλά.
Είχα ανασφάλεια με το σαγόνι μου,
αλλά, επίσης, με χαρακτηρίζει.
Είναι μέρος μου… Οι φυσικοί μου γονείς…
Το πήρα απ' αυτούς.
Έχω πολλές ερωτήσεις για τη ζωή μου στην Κίνα όταν ήμουν μικρή.
Λίλι;
Δεκατρείς μήνες δεν ακούγονται πολλοί, αλλά…
Για μένα είναι πολλοί.
Είναι σίγουρα μεγάλο κομμάτι…
Είναι κάπως ένα μυστήριο που δεν θα μάθω ποτέ.
Η μαμά μου είναι ο βράχος μου.
Δεν θέλω η μαμά μου να νιώσει ότι δεν την αγαπάω, την αγαπάω.
Αντίο, γλυκιά μου.
Θα τη φροντίσουμε πάρα πολύ.
Δεν θέλω να πεθάνω χωρίς να ξέρω ποιοι είναι οι φυσικοί μου γονείς.
ΔΥΟ ΜΗΝΕΣ ΜΕΤΑ
Λένε ότι μοιάζω μεγαλύτερη με το νέο πρόσωπο.
Πήγα στην πισίνα για δουλειά,
δουλεύουν εκεί πολλοί φίλοι μου ως ναυαγοσώστες.
Με γνώρισαν, αλλά δεν ήταν σίγουροι.
Γεια. Μπορώ να έχω τρεις κροκέτες κοτόπουλο κι ένα Dr. Pepper;
Δείτε, πριν και μετά.
Τη μισώ αυτήν.
Μεγαλώνοντας, αν το σκεφτώ, αν υπάρχουν ομοιότητες…
Καταλαβαίνω τι περνάς.
Ξέρεις, λένε όλοι
"Μοιάζεις με κάποιον στο σόι;"
"Καλέ μου, οι δικοί μου είναι λευκοί".
Ναι.
Θα ήθελες να γνωρίσεις τη φυσική σου οικογένεια; Εγώ όχι.
Θα φρίκαρα.
Δεν ξέρω.
Θα ήταν ωραίο να ξέρουμε τους πραγματικούς μας γονείς,
να επισκεφτούμε την πατρίδα μας, να δούμε από πού είμαστε.
Θα ήταν ωραία να μάθουμε τον λόγο που έγιναν όλα.
Ισχύει.
Τι έχεις;
Για να δούμε.
Είναι ομάδα ιστορίας και ταξιδιού.
Ακούγεται να μοιάζει πολύ με την κινέζικη εκδοχή των ταξιδιών καταγωγής
που κάνουν τα κορίτσια.
ΣΟΥΖΙ ΘΕΙΑ ΤΗΣ ΛΙΛΙ
Σου μαθαίνουν…
Πας και μαθαίνεις για την κουλτούρα σου, επιστρέφεις στο χωριό σου.
Νομίζω ότι βοηθούν να βρεις τους φυσικούς σου γονείς.
Πώς σου φαίνεται;
Υπάρχουν υπέρ και κατά σε όλο αυτό.
Όπως και να 'χει, θα είναι πολύ φορτισμένο συναισθηματικά.
Ναι.
Μιλάω σε…
Εκείνη ήταν;
"Η Λίου Χάο είναι γεννημένη στη Δυτική Κουανγκτούνγκ
και μιλά χάκα, καντονέζικα, μανδαρίνικα και αγγλικά.
Όταν δεν ψάχνει σε ζούπου ηλικίας πολλών αιώνων
για στοιχεία ώστε να βρει άγνωστους προγόνους,
η Λίου Χάο κάνει διαλογισμό, διαβάζει μυθιστορήματα και βλέπει θρίλερ".
Θα της μιλήσεις απόψε;
Ναι.
Εμπρός;
-Γεια. -Γεια.
Ναι, σας ακούω.
-Ναι, γεια. Είσαι πανέμορφη. -Γεια!
ΛΙΟΥ ΧΑΟ ΕΡΕΥΝΗΤΡΙΑ-MY CHINA ROOTS
Ευχαριστώ.
Είναι σημαντικό.
ΠΕΚΙΝΟ, ΚΙΝΑ
Είσαι η πρώτη κοπέλα
που γνωρίζω και είμαστε από το ίδιο μέρος.
Από την πόλη μου.
Είναι το προγονικό σου μέρος;
Ναι. Ακριβώς.
-Ακριβώς. -Ωραίο.
Να ξεκινήσουμε με τους στόχους της έρευνάς μας.
Θες να βρεις τους φυσικούς σου γονείς,
και ένας άλλος σου στόχος
είναι να εντοπίσεις τα άτομα που εμφανίστηκαν στην αρχή της ζωής σου,
όπως την παραμάνα που σε πήγε στο Γκουάνγκτζου.
Ναι.
Οι πιθανότητες να βρεθούν οι φυσικοί σου γονείς
είναι πάρα πάρα πολύ λίγες.
Είναι πολύ λίγες επειδή
οι γονείς φοβούνται να αποκαλυφθούν;
Επειδή… Θα έχουν πρόβλημα;
Το θέμα δεν είναι αν θα έχουν πρόβλημα,
αλλά, ξέρεις, συναισθηματικά…
Η αλήθεια είναι πάντα επώδυνη, επειδή οι γονείς που υποχρεώθηκαν
να δώσουν τα παιδιά τους ίσως νιώθουν ντροπή.
Τι θέλεις να δεις,
πού θέλεις να πας βόλτα;
Θα ήθελα να γυρίσω στο ορφανοτροφείο μου.
Σε ρώτησε η κοπέλα τι θες να κάνεις και τέτοια;
Πάντα. Θέλω να δω από κοντά πάντα.
Ναι! Λες να μπορούμε να τα χαϊδέψουμε;
Μας ενδιαφέρει περισσότερο να είμαστε "τουρίστες" στην Κίνα,
να μάθουμε την κουλτούρα, να μάθουμε το φαγητό.
Δεν θέλω πραγματικά να βρω τους φυσικούς γονείς μου, οπότε…
Θα ήθελες να γνωρίσεις τις γυναίκες που βοήθησαν στη φροντίδα σου;
Στο ορφανοτροφείο;
Ναι, ωραίο φαίνεται.
Θα κάναμε αυτό το ταξίδι στην Κίνα μόνοι μας,
αλλά η ιδέα να το κάνουμε μαζί με τη Λίλι και τη Σέιντι,
για μένα, έκανε τα πιθανώς δύσκολα μέρη του ταξιδιού
πολύ πιο εφικτά.
Μαθαίνω μανδαρίνικα το καλοκαίρι, οπότε δεν είμαι εντελώς άσχετη.
Ωραία. Κι εγώ θα έπρεπε να μάθω, αφού θα πάμε στην Κίνα.
Θέλετε να πάμε ιδιαίτερα σε κάποια μέρη;
Θέλω να επισκεφτώ το Σινικό Τείχος.
Σίγουρα θα το κάνουμε αυτό.
Βοηθάω τη Λίλι να ψάξει για τους φυσικούς της γονείς.
Θέλεις να βοηθήσω κι εσένα σ' αυτό;
Ναι.
Τη λατρεύω αυτήν τη δουλειά.
Πιστεύω ότι το να ψάχνεις τη χαμένη ιστορία κάποιου είναι σημαντικό.
Όταν ξέρεις την ιστορία σου, από πού προήλθες,
βρίσκεις γαλήνη μέσα σου.
Μεγάλωσα σε μια μικρή πόλη στο Κουανγκτούνγκ.
Στο κολέγιο σπούδασα Οικονομικά και Εμπόριο,
και μετά μετακόμισα στο Πεκίνο και έγινα ερευνήτρια γενεαλογίας.
Η δουλειά μου είναι να εντοπίσω αυτούς
που ίσως έχουν σχέση με τη Λίλι, τη Σέιντι και την Κλόι.
Μπορούμε να αποκαλούμε τον εαυτό μας ντετέκτιβ,
επειδή πάντα ψάχνουμε νέα στοιχεία,
και κάθε αποστολή μας είναι διαφορετική.
Βάζω αγγελίες στο Baby Come Home…
στα σόσιαλ μίντια, στην τηλεόραση.
Ανυπομονώ πολύ να δω ποιος θα ανταποκριθεί.
Τη μετέφεραν στο Ινστιτούτο Πρόνοιας του Χουαζού τον Δεκέμβριο του 1999.
Πρέπει να γίνεις πιο συγκεκριμένη.
Ξέρω ότι είναι σαν να ψάχνεις ψύλλο στα άχυρα, αλλά…
Φυσικά και είναι αδύνατο να βρεθούν.
Ναι, ξέρω ότι είναι δύσκολο.
Όχι, είναι αδύνατο. Μιλάς για αρχαία ιστορία.
Σου είπαν ότι δεν έχουν αρχεία…
Όχι. Είχαν αρχεία εκείνη την εποχή.
Όχι, δεν κρατάμε τέτοια αρχεία.
Είπα στη μαμά μου ότι μια παιδική φωτογραφία στο ίντερνετ
μοιάζει μ' εμένα και με την αδελφή μου.
Ίσως είναι αδελφή της Λίλι.
Το σπίτι της είναι πολύ κοντά στο σημείο όπου βρήκαν τη Λίλι.
Έπρεπε να γεννήσω κρυφά.
Δεν ξέρω πού έστειλε η μαία το μωρό.
Αυτή είναι η Θεία. Ήρθε με τον διευθυντή.
Το βλέπω. Ευχαριστώ.
Να δούμε αν αναγνωρίζεις την παραμάνα στη φωτογραφία.
ΦΙΝΙΞ, ΑΡΙΖΟΝΑ
Δεν ήξερα ότι είσαι Εβραία.
Πολλοί δεν το ξέρουν. Το είπα στον προπονητή του τένις.
Λέει "Όχι, Ασιάτισσα είσαι". Του λέω "Είμαι Εβραία και Ασιάτισσα".
Ναι.
Η μαμά είναι ελληνορθόδοξη.
Όταν λέω ότι είμαι Ελληνίδα, μπερδεύονται.
Πώς σε βρήκαν; Σε πήγε κάποιος;
Με βρήκαν σε έναν πολυσύχναστο δρόμο. Έχω φωτογραφία. Αλλά δεν…
Έβγαλαν φωτογραφία;
-Ναι, εξερευνούσαν το Γκουάνγκτζου. -Εμένα με βρήκαν σε παγκάκι.
-Σε παγκάκι; -Σε πολυσύχναστη αγορά.
Θεέ μου!
Ξέρεις τα πραγματικά σου γενέθλια;
Όχι.
Νόμιζα ότι είχα μικρό καρτελάκι, αλλά η μαμά μου
είπε "Τα μάντεψαν".
Και λυπάμαι, επειδή
λέω "Γεννήθηκα 2 Νοεμβρίου, δύο μέρες μετά το Χαλογουίν, Σκορπιός".
Λέω…
Και μετά λέω "Ίσως δεν είναι όντως έτσι".
Δεν θα είναι πολύ μακριά.
Το ξέρω, αλλά και πάλι… Επειδή κι εγώ έκανα το 23andMe.
Αλλά δεν έκανα τίποτα. Τέλειο είναι που τις βρήκες.
Ναι. Η Σέιντι και η Λίλι προσπαθούν να βρουν τους γονείς τους,
εγώ όχι.
Δεν θα προσπαθήσεις;
Όχι.
-Επειδή δεν θες ή απλώς… -Θέλω και δεν θέλω.
Από πού ξεκινάς;
Αυτοί στο ταξίδι λένε "Το κάνουμε συνεχώς αυτό".
Βάζουν μια φωτογραφία σου στον δρόμο και τηλεφωνεί κόσμος.
-"Το παιδί μου είναι". -Ήσουν μωρό.
-Τι; -Θα συναντήσεις τη μαμά σου;
Δεν ψάχνω τους φυσικούς μου γονείς. Οι ξαδέλφες μου τους ψάχνουν.
-Με τίποτα. -Ναι.
Πάμε! Πάμε, παιδιά! Πάμε!
Μερικές φορές θέλω να τους γνωρίσω, αλλά
τις περισσότερες φορές δεν θέλω.
Πιστεύω ότι θα είναι τρομακτικό.
-Τι τρομακτικό θα έχει; -Δεν ξέρω, που θα τους γνωρίσω και…
Δεν ξέρω.
Δεν ξέρω, φαίνεται…
περίεργο.
Σαν να μην είναι γραφτό;
Ναι.
Δεν ενδιαφέρεται καθόλου, τουλάχιστον τώρα,
να βρει τους φυσικούς γονείς της, γιατί αν το κάνει,
θα πρέπει να αρχίσει να ανοίγεται
και να γίνει ευάλωτη, δεν ξέρει σε τι.
Και δεν την ενδιαφέρει.
Και το βασικό ερώτημα παραμένει το ίδιο.
"Γιατί με εγκατέλειψαν;"
Και πιστεύω ότι ένιωθε πως δεν ήθελε να το αντιμετωπίσει αυτό.
Δεν θέλει να το αναμοχλεύσει.
Με αγχώνει. Δεν ξέρω αν θα το ήθελα.
Καταλαβαίνω.
Είναι πολλά μαζεμένα.
Θέλεις ή όχι;
Δεν με πειράζει να ψάξω.
Έχω τη νοοτροπία "Μπορεί να γνωρίσω τους γονείς μου".
Ναι.
Αξίζει, όμως, πραγματικά;
Έτσι νομίζω. Ή μάλλον…
Δεν ξέρω. Αφού δεν θέλεις…
Αν τους βρούμε εγώ κι η Σέιντι, θα έχουμε μια σύνδεση.
Ναι.
Αλλά θα δούμε πώς θα πάει.
ΟΡΙΑ ΠΟΛΗΣ ΤΟΥ ΜΠΡΕΝΤΓΟΥΝΤ
Γεια σου!
-Γεια! -Πώς ήταν η μέρα σας;
Καλή.
Ναι.
Κάποιοι απάντησαν στην αγγελία μου,
και πιστεύω ότι υπάρχει μια μικρή πιθανότητα
να έχουν συγγένεια μαζί σου.
Βλέπεις το πρόσωπο ενός άντρα.
Αυτός και η γυναίκα του είναι αγρότες,
ζουν σε ένα πολύ μικρό, απομονωμένο χωριό.
Έδωσαν τη δεύτερη κόρη τους, που έχει γενέθλια παρόμοια με τη Σέιντι.
Θέλω να σου ζητήσω να δημιουργήσεις ένα βίντεό σου για να τους δείξω.
Γιατί κάποιοι δεν πιστεύουν ότι υπάρχεις…
-Ναι. Θα σου το στείλουμε. -Ναι.
-Ευχαριστώ. -Ευχαριστώ για τις φωτογραφίες.
-Αντίο. -Αντίο.
Αντίο!
Μου έπεσαν πολλά να επεξεργαστώ.
Είσαι εντάξει με όλα;
Ναι.
Γεια! Είμαι η Σέιντι Μέιγκελσντορφ.
Ζω στο Τενεσί.
Το κινέζικο όνομά μου είναι Τσουν Χουά Φανγκ.
Ελπίζω να μάθω πιο πολλά για τη φυσική μου οικογένεια.
Ξέρω ότι είναι δύσκολο,
αλλά ελπίζω να μάθω την ιστορία από κάθε πλευρά.
ΓΙΑΝΓΚΤΣΟΥΝ, ΚΟΥΑΝΓΚΤΟΥΝΓΚ
Πηγαίνω στο χωριό Τανγκγουέι για να δω την πιθανή φυσική οικογένεια της Σέιντι.
Το αγαπημένο μου στη δουλειά μου.
Μ' αρέσει να πηγαίνω στα χωριά και να μιλάω με τους ντόπιους.
Ενίοτε μου ανοίγουν την καρδιά τους και έχουμε μια σύνδεση.
Μ' αρέσει να βλέπω ότι μπορεί να γίνει.
Εδώ καλλιεργούμε κόκκινες πιπεριές.
Είμαι αγρότισσα από τότε που ήμουν έφηβη.
-Ποιος σου έμαθε; -Η μαμά μου.
ΧΟΥΑΝΓΚ ΛΙ ΠΙΘΑΝΗ ΦΥΣΙΚΗ ΜΗΤΕΡΑ ΤΗΣ ΣΕΪΝΤΙ
Το σπίτι μας είναι χάλια.
Τι είναι αυτό εδώ;
Αυτό; Όταν παλιά η πολιτική για μόνο ένα παιδί ήταν αυστηρή,
μας είπαν να πάρουμε αυτά.
Είναι το έγγραφο αντισύλληψης!
Αφού γέννησα την κόρη μου, επέστρεψα στη δουλειά.
Με ανάγκαζαν να κάνω "έλεγχο στο σπιράλ".
-Ενδομήτρια; -Ναι.
Σε υποχρέωναν να εξετάζεσαι κάθε τρεις μήνες.
Ήταν πολύ αυστηρά τότε, όχι όπως τώρα.
Σκέφτηκες ποτέ πώς μπορεί να ζει η κόρη που έδωσες;
Αν ζει καλά ή όχι;
Ναι. Πώς γίνεται να μην το σκέφτομαι;
Οπότε, έδωσες το δεύτερο παιδί σου.
-Έγινε αργά τη νύχτα. -Τα μεσάνυχτα.
Κάποιος πήρε το μωρό.
Ποιος;
Το ζητήσαμε από έναν γείτονα.
Θα έβρισκε κάποιον να την υιοθετήσει, είπε.
Την τυλίξαμε σε μια κουβερτούλα.
Του μιλήσατε μετά;
Δεν μας έλεγε σε ποιον έδωσε το μωρό.
Φοβόταν ότι θα τη θέλαμε πίσω.
Ξέρω ότι πρέπει να είναι επώδυνη ιστορία για σας.
Δεν είναι εύκολο.
Μάλιστα. Ο σωλήνας.
Έχει μια μαύρη γραμμή που δείχνει πόσο σάλιο χρειάζεται.
Ναι, ωραία.
Θα πάρετε τα αποτελέσματα έστω κι αν δεν ταιριάζει το DNA.
Όταν ακούς τις ιστορίες άλλων,
τι έχουν περάσει,
καταλαβαίνεις πολλά πράγματα
που πριν δεν ήξερες ότι θα μπορούσες να καταλάβεις.
Τα αγαπάνε τα παιδιά τους, θέλουν να βρουν τα μωρά τους.
Είναι πολύ θλιβερό.
Σέιντι; Φύσα τα, έλα.
Έβαλες πάρα πολλά κεριά στην τούρτα.
Πολύς καπνός…
-Πόσο μεγάλο κομμάτι θες, μαμά; -Μικρό!
Πολύ ωραία είναι.
Σ' αρέσει; Ήταν η αγαπημένη μου τούρτα όταν ήμουν μικρή.
-Θες λίγο παγωτό; -Θεέ μου! Σέιντι, σοβαρά;
Πεινάω πολύ! Το στομάχι μου γουργουρίζει.
Παιδιά, βάλτε παπούτσια…
Ελάτε, παιδιά!
Βάζουν παπούτσια, έρχονται.
Τα λέμε αύριο.
-Τα λέμε. Αντίο. -Αντίο.
-Εντάξει. -Γεια, μαμά.
-Αντίο. Σ' αγαπώ. -Χρόνια πολλά!
Ευχαριστώ. Τα λέμε αύριο το απόγευμα.
-Έγινε. -Αντίο, καλή μου.
Γεια!
Πώς είσαι, καλή μου;
Πού βρήκες το μπλουζάκι Χι Ωμέγα; Ωραίο.
-Το συζητήσαμε. -Το ξέρω.
Εγώ στο παράθυρο!
Πάνε τέσσερα χρόνια από το διαζύγιο.
Ήταν δύσκολα.
Πενέλοπι…
Ήξερα ότι θα είναι δύσκολο για τα παιδιά,
αλλά αν είσαι δυστυχισμένη μαμά, δύσκολα είσαι καλή μαμά.
Χριστούγεννα του 2004.
Μειώθηκε το ηλικιακό όριο για να πίνεις στην Κίνα.
Έγινε ενός έτους και κάτω.
Τι χαριτωμένο μωρό.
Ναι, τι κάνει η μικρή μου Σέιντι;
Ήμασταν πιο ευτυχισμένοι.
Ήμασταν πολύ πιο ευτυχισμένοι.
Σε καμία περίπτωση δεν ήταν τέλεια, αλλά ποτέ δεν είναι, νομίζω.
Αλλά ήταν πολύ καλύτερα.
Και μετά δεν ήταν.
Μαμά; Πού είναι η μαμά;
Διάβασες για το σχολείο ή έχεις κι άλλο διάβασμα;
Βασικά, έχω πολύ.
Ξέρουμε τι θα κάνεις όταν τελειώσεις, έτσι;
Μετά το διαζύγιο,
έχω συνηθίσει όλα να είναι χωριστά.
Χωριστά γενέθλια, χωριστά Χριστούγεννα, χωριστές διακοπές.
Αλλά, ειλικρινά, δεν θυμάμαι πραγματικά
εποχή που να είμαστε όλοι μαζί ευτυχισμένοι, οπότε…
Υποθέτω ότι θα υπήρχαν μια δυο στιγμές, αλλά…
-Καλά να περάσεις, σ' αγαπώ. -Κι εγώ σ' αγαπώ.
ΚΕΝΤΡΟ ΛΑΤΡΕΙΑΣ
Δεν καταλαβαίνω τι περνάτε.
Δεν ξέρω ποιες είναι οι συνθήκες ζωής σας, τι αγώνες δίνετε.
Αλλά ξέρω ότι ο Ιησούς καταλαβαίνει.
Πόσοι ψάχνετε μέρος να βιώσετε την αγάπη του Θεού;
Σας προσκαλώ να το κάνετε.
Είναι εκπληκτική χάρη
Είναι αστείρευτη αγάπη
Που θα έπαιρνες τη θέση μου…
ΓΙΑΝΓΚΤΣΟΥΝ, ΚΟΥΑΝΓΚΤΟΥΝΓΚ
Είμαστε στη γέφυρα όπου βρέθηκε η Σέιντι.
Γεια σου, Θεία.
Ξέρεις κανέναν εδώ κοντά που…
-Βρήκε μωρό; -Ναι. Ξέρεις κανέναν;
-Όχι, δεν ξέρω. -Δεν ξέρεις;
Όχι, εγώ απλώς πουλάω διάφορα.
Πάντα βάζουν το μωρό σε ιδιαίτερα πολυσύχναστη περιοχή,
ώστε να είναι βέβαιοι ότι περνά πολύς κόσμος
και κάποιος θα δει το μωρό.
Ήξερα για την πολιτική του ενός παιδιού,
επειδή πολλοί συγγενείς μου αναγκάστηκαν
να αφήσουν τα παιδιά τους.
Τα κορίτσια.
Και οι δικοί μου γονείς παραλίγο να με δώσουν,
δεν ήθελαν να πληρώσουν το πρόστιμο.
Είμαι, όμως, πολύ τυχερή, επειδή οι παππούδες μου
είπαν "Όχι, θέλουμε να την κρατήσουμε".
Οπότε, δεν έχω πάρα πολύ καλή σχέση με τον πατέρα μου.
Θυμάμαι κάποτε
ότι ο πατέρας μου ήθελε να πάει τον αδελφό μου σε ένα πολύ ακριβό εστιατόριο.
Μπορούσες να φας ωραίο ντιμ σαμ εκεί.
Και εμένα μου άρεσε πολύ εκεί.
Εκείνος ήθελε να πάει τον αδελφό μου
και τον ρώτησα αν μπορώ να πάω κι εγώ μαζί τους.
Κι εκείνος με έσπρωξε έξω από το ασανσέρ,
είπε "Όχι, δεν μπορείς".
Ήταν πολύ δύσκολο για μένα, επειδή ξέρεις ότι δεν είσαι ευπρόσδεκτη.
Είσαι το λάθος φύλο, δεν σε θέλουν, κι εσύ το ξέρεις αυτό.
Είναι πολύ δύσκολο.
Γι' αυτό νιώθω να συνδέομαι τόσο με τα κορίτσια.
Δεν μπορώ να πω ότι τις καταλαβαίνω απόλυτα,
αλλά κατά ένα μέρος…
Μοιραζόμαστε τα ίδια συναισθήματα.
ΗΜΕΡΑ ΤΟΥ ΠΑΤΕΡΑ ΔΗΜΟΣΙΟ ΠΑΝΕΠΙΣΤΗΜΙΟ ΟΚΛΑΧΟΜΑ
ΗΜΕΡΑ ΤΟΥ ΠΑΤΕΡΑ 2019 "Η ΕΠΙΤΥΧΙΑ ΕΧΕΙ ΠΟΛΛΟΥΣ ΠΑΤΕΡΕΣ"
Γεια σου.
Πώς είσαι;
Ευχαριστώ που ήρθες.
ΜΑΪΚ ΘΕΙΟΣ ΤΗΣ ΛΙΛΙ
-Σου είπα γι' αυτό; -Όχι.
Μιλάω με κάποια από το Πεκίνο.
Προσπαθεί να βρει τους φυσικούς μου γονείς.
Λέει "Θα είμαι ειλικρινής μαζί σου,
η πιθανότητα είναι μικρή".
Το βρίσκω συναρπαστικό. Ελπίζω να βρουν κάτι.
Το θέλω.
Πες μου πού είναι τα μαθήματα.
-Το τμήμα Μηχανολογίας. -Ναι.
Έχω ένα μάθημα εκεί. Εκεί κάνω Λογιστική.
-Όχι, κάνω… -Νομίζω ότι εκεί έκανα κι εγώ.
-Αλήθεια; -Ναι.
Μπορώ να σε πάω σε πάρτι, αν θες.
Να κάνουμε ό,τι θες εσύ.
Όταν η Λίλι μού ζήτησε να έρθω για το Σαββατοκύριακο του Πατέρα,
εννοείται ότι…
Χάρηκα πάρα πολύ.
Μικρή, όλες της οι φίλες νόμιζαν ότι είμαι ο μπαμπάς της.
Με φώναζε "Μπαμπά".
Και, όπως έλεγε, μερικές φορές δεν τις διόρθωνε καν.
Επειδή… Ποιο ήταν το νόημα;
"Θέλω μπαμπά, οπότε ας είναι ο μπαμπάς μου".
Θυμάμαι όταν η Λίλι ήταν πολύ μικρή,
έλεγε να βρει την οικογένειά της.
Έγραφε γράμματα στον πατέρα της όταν ήταν τριών ετών.
Τα έβαζε στο γραμματοκιβώτιο.
Και μετά δυσκολεύτηκε πάρα πάρα πολύ όταν πρωτοπήγε στο λύκειο.
ΡΟΚΕΤ
Ήξερα ότι χρειάζομαι βοήθεια,
επειδή έκλαιγα συνεχώς.
Αν ήμουν στην τάξη, ήμουν θλιμμένη.
Τα σαββατοκύριακα ξυπνούσα και άρχιζα να κλαίω.
Νομίζω ότι το πιο δύσκολο ήταν
ότι το συζητούσα πολύ με φίλους,
αλλά δεν καταλάβαιναν.
Ένας γείτονας είδε την αγγελία. Είδε τη φωτογραφία.
Είπε "Αυτό το κορίτσι μοιάζει πολύ με την κόρη σου".
ΤΣΕΝ ΜΟΥΖΙΝΓΚ ΠΙΘΑΝΟΣ ΦΥΣΙΚΟΣ ΠΑΤΕΡΑΣ ΤΗΣ ΛΙΛΙ
Πόσο καιρό μένεις εδώ;
-Εγώ; -Ναι.
Ζω εδώ από τότε που γεννήθηκα.
Δουλεύω στους ορυζώνες.
Πήρες την απόφαση να δώσετε το μωρό
πριν γεννηθεί ή μετά;
Το αποφάσισα αφού γεννήθηκε. Επειδή το έμαθαν οι αξιωματούχοι στο χωριό.
Αν την κρατούσαμε, θα μας κόστιζε τουλάχιστον 8.500 δολάρια.
Μας υποχρέωσαν οι συνθήκες. Δεν είχαμε καμία επιλογή.
Την άφησα στο Δημόσιο Νοσοκομείο, δίπλα στην κεντρική είσοδο.
Ήταν τέσσερις ή πέντε τα ξημερώματα.
Επειδή έκανε πολύ κρύο για να την αφήσουμε εκεί όλη τη νύχτα.
Άφησα σημείωμα με την ημερομηνία γέννησης.
Άφησα 300 ρενμίνμπι στα ρούχα της.
Τίποτε άλλο. Μόνο τα λεφτά στα ρούχα της.
Αυτό έγινε.
Φυσικά ένιωθα απαίσια.
Το παιδί μου θα το έπαιρνε κάποιος άλλος.
Δεν έχει σημασία αν είναι αγόρι ή κορίτσι, είναι το παιδί μου.
Ήξερε η γυναίκα σου ότι θα δώσεις το μωρό;
Ήξερε τι έκανα.
Έκλαιγε.
Δεν άντεχε.
Ήθελε να πάρω πίσω το μωρό. Είπα ότι δεν ήξερα ποιος την πήρε.
Μαμά, κόψε μου το κρεμμύδι.
Μόνο αυτό.
Κόψ' το σε φέτες.
ΤΣΕΝ ΤΣΟΥΝΤΖΙΑΟ ΠΙΘΑΝΗ ΦΥΣΙΚΗ ΑΔΕΡΦΗ ΤΗΣ ΛΙΛΙ
Ποιος σου έμαθε να μαγειρεύεις;
Έμαθα μόνη μου από τότε που ήμουν μικρή.
Η μαμά μου δεν μαγειρεύει.
Μπορώ να της ζητήσω μόνο να με βοηθήσει σε απλά πράγματα.
Δουλεύεις στα χωράφια;
Παλιά δούλευα. Όχι πια.
Δεν το άντεχα. Είναι δύσκολη δουλειά.
Πότε έμαθες ότι έχεις μια μικρή αδελφή;
Όταν ήμουν στην τετάρτη ή στην πέμπτη, νομίζω.
Η μαμά μου, μερικές φορές, μιλούσε με κόσμο
για παιδιά που έχουν υιοθετηθεί.
Ρωτούσε από δω κι από κει.
Τώρα μιλάει γι' αυτό πιο σπάνια.
Εγώ είχα την ευκαιρία να μεγαλώσω με τους γονείς μου δίπλα μου.
Νιώθω τυχερή.
Αλλά εκείνη δεν είχε την ίδια ευκαιρία μ' εμένα.
Νιώθω ένοχη.
Οι γονείς μου ήταν που πήραν την απόφαση.
Είμαστε, όμως, αδελφές, στην τελική.
-Γεια. -Καλησπέρα.
-Πώς είσαι; -Μια χαρά.
Βρήκαμε κάτι πολύ ενδιαφέρον.
Μου τηλεφώνησε κάποιος.
Το σπίτι του είναι πολύ κοντά στο σημείο όπου βρήκαν τη Λίλι.
Είναι μόλις δέκα λεπτά από κει.
Ο άντρας αυτός λέγεται Τσεν Μουζίνγκ.
Είχε έξι παιδιά συνολικά, τρεις γιους και τρεις κόρες.
Μίλησα στην κόρη του
και σου μοιάζει.
Οπότε, πιστεύω ότι είναι πιθανό να είναι αυτοί οι φυσικοί σου γονείς.
Θες να δεις φωτογραφίες εκείνου και της οικογένειάς του;
Θέλω;
Εσύ αποφασίζεις.
Γιατί κλαις;
Δεν ξέρω.
Όλα καλά. Μη στεναχωριέσαι.
Το συζητάμε από τότε που ήσουν μωρό.
Ήταν πολύ φτωχοί.
Δεν είχαν επιλογή.
Δεν ήταν ότι δεν σ' αγαπούσαν,
ότι δεν νοιάζονταν.
Ίσως την άλλη φορά.
Εντάξει.
Η όλη διαδικασία της υιοθεσίας
είναι θλιβερή.
Πρέπει να φτάσουν σε σημείο να μπορούν να θρηνήσουν για όσα έχασαν.
Κύριε, προσευχόμαστε σ' Εσένα.
Προσευχόμαστε στο όνομα του Ιησού,
του Κυρίου των πάντων, σήμερα Πάσχα.
Γιορτάζουμε τον άδειο τάφο,
το δώρο της νέας ζωής από Εκείνον που νίκησε τον θάνατο.
Ουράνιε Πατέρα, ευχαριστούμε που μας χάρισες τον υιό Σου.
Ευχαριστούμε για το Πάσχα.
Κύριε, ευχαριστώ που σήμερα έχω εδώ την οικογένειά μου.
Ευλόγησε το φαγητό μας.
Ο Μωυσής είχε δύο μητέρες,
τη φυσική και εκείνη που τον υιοθέτησε.
Σ' ευχαριστώ, φυσική μητέρα της κόρης μου.
Δεν θα γνωριστούμε ποτέ,
αλλά χρειαζόμασταν η μία την άλλη για να δημιουργήσουμε αυτό το παιδί.
ΠΕΚΙΝΟ
Να σε ρωτήσω κάτι.
Πού είδες την αγγελία;
Την είδα στο τηλέφωνο του άντρα μου.
Έδωσα μια κόρη το 2001.
Αφήσαμε άλλη μία το 2003.
Θυμάστε αν είχε κάποιο σημάδι εκ γενετής;
Δεν πρόσεξα.
Μόνο το πρόσωπό της κοίταξα που δεν είχε κανένα σημάδι.
Νομίζω ότι μπορεί να είναι η μητέρα της Σέιντι, αλλά δεν είμαι σίγουρη.
Έχει μαγαζί με ρούχα στο Γιανγκτσούν
και μου είπε ότι έδωσε τρεις κόρες.
Είναι πολλές.
Γεια σας. Λέγομαι Λίου Χάο. Χάρηκα.
Δεν θέλω να με κινηματογραφήσουν.
Δεν θα σας κινηματογραφήσουμε.
Αν καθίσετε πίσω απ' αυτό, δεν θα φαίνεστε.
Ήξερα ότι ήταν κορίτσι.
Δεν άντεχα να κάνω κι άλλη έκτρωση, οπότε γέννησα και το έδωσα.
-Γεννήσατε σε νοσοκομείο; -Ναι. Ήξερα έναν γιατρό εκεί.
Μου είπε να περιμένω μέχρι να είμαι έτοιμη να γεννήσω.
Τότε θα με βοηθούσε στον τοκετό.
Επειδή αν πήγαινες πολύ νωρίς στο νοσοκομείο,
οι γιατροί θα μάθαιναν ότι έκανες ένα παιδί περισσότερο.
Όταν μου πήραν την κόρη μου, λιποθύμησα και έπεσα στο πάτωμα.
Δεν έχω ιδέα πού κατέληξε.
Ξέρω ότι δεν θα καταλάβαινε ούτε θα με συγχωρούσε, αν την έβρισκα.
Δεν θα ήταν καλή μαζί μου.
Να σε ρωτήσω.
Εσύ θα με συγχωρούσες;
Το ρωτάω αυτό στον εαυτό μου.
Ο μπαμπάς μου και η μητέρα του δεν με ήθελαν όταν γεννήθηκα.
Αν θέλει να με συγχωρήσει, εντάξει. Αν όχι, ας είναι.
Όταν άκουσα τι είχε περάσει, μου φάνηκε πάρα πολύ επώδυνο.
Και τη λυπάμαι πάρα πολύ.
Νιώθω ότι είναι όπως η μαμά μου.
Αυτά πέρασε κι η μαμά μου.
Ο πατέρας μου ήθελε να την αφήσει επειδή δεν ήμουν αγόρι.
ΧΟΥΑΖΟΥ, ΚΟΥΑΝΓΚΤΟΥΝΓΚ
Μόλις γύρισα στο Χουαζού, εκεί που γεννήθηκε η Κλόι.
Πήγα στο σημείο όπου τη βρήκαν.
Ναι, τη βρήκαν στον δρόμο.
Είναι ένας δρόμος με πολλή κίνηση. Λέγεται οδός Μίντζου.
Και θυμάμαι
ότι ήταν συνηθισμένο μέρος για να αφήνει ο κόσμος τα μωρά του.
Ισχύει;
Νομίζω ότι είναι συνηθισμένο.
Ο κόσμος πάντα άφηνε τα μωρά σε περιοχή με κίνηση
ελπίζοντας να τα δει κάποιος.
-Εκεί με άφησαν; -Σ' αυτόν τον δρόμο.
Τέλειο. Δηλαδή, όχι τέλειο, αλλά φοβερό.
Πολύ πιο αστικό απ' όσο περίμενα.
Η πρώτη μου εκδρομή εκτός σπιτιού.
Το πρώτο μέρος στο οποίο βρέθηκα ποτέ.
Πού λες να με άφησαν; Εκεί, εκεί ή εκεί;
Δεν ξέρω.
Γεια σου!
Είπες ότι ξέρεις την παραμάνα της Σέιντι;
Σωστά.
Είδα τη φωτογραφία της.
Είμαι φίλος της παραμάνας.
Υπέροχα.
Δούλευε στο ορφανοτροφείο πάνω από 20 χρόνια.
Μπορείς να μου δώσεις το τηλέφωνό της για να επικοινωνήσω μαζί της;
Ο κόσμος δεν μιλά ποτέ για τις γυναίκες που φρόντισαν χιλιάδες μωρά.
Είναι αυτές που πολεμούν στην πρώτη γραμμή στο ορφανοτροφείο,
εκείνες αναλαμβάνουν τη βαριά δουλειά της φροντίδας του μωρού.
Όταν ήμασταν στην Κίνα, γνωρίσαμε τις Θείες της Σέιντι.
Νοικιάσαμε βαν και πήγαμε στο ορφανοτροφείο της.
Ήταν το ένα μωρό δίπλα στο άλλο, σε πολλά δωμάτια.
Ήταν περίπου 20 μωρά σε κάθε δωμάτιο
και μία Θεία ανά δωμάτιο.
Γέμιζαν τα μπιμπερό και τα έπαιρναν ένα ένα.
Έτρωγες όσο μπορούσες όσο πιο γρήγορα μπορούσες.
Η Σέιντι είχε σημάδια στους αστραγάλους και στους καρπούς.
Και αυτό με είχε θυμώσει. Ποιος θα το έκανε αυτό;
Κι έμαθα ότι τότε τα ορφανοτροφεία δεν είχαν θέρμανση ή κλιματισμό.
Οπότε, έδεναν τους καρπούς και τα σκέπαζαν με κουβέρτα τη νύχτα,
για να μένουν ζεστά.
Ήταν πολλά μωρά και λίγες Θείες,
έκαναν ό,τι καλύτερο μπορούσαν.
Αυτό εμένα με αφύπνισε.
Συνειδητοποίησα πόσο σκληρά δούλευαν με τα λίγα που είχαν.
Αναρωτιέμαι πόσο δένονταν με κάθε μωρό.
Ήταν πάρα πολλά τα μωρά.
Εγώ θέλω μάλλον να μάθω πώς ένιωθαν
που έβλεπαν όλα αυτά τα μωρά και ήξεραν… Κατάλαβες;
Ένιωθαν να δένονται πολύ με κάθε μωρό
ή ήξεραν και δεν πλησίαζαν κανένα ιδιαίτερα;
Και δεν καταλαβαίνω.
Πώς θα σε γνωρίσουν…
Ναι.
…ή θα σε θυμούνται;
ΓΙΑΝΓΚΤΣΟΥΝ, ΚΟΥΑΝΓΚΤΟΥΝΓΚ
-Τη θυμάστε; -Ναι, τη φρόντισα.
Έτσι είναι τώρα.
Είναι ψηλή;
-Ναι, είναι. -Το κατάλαβα από τη φωτογραφία.
ΛΙ ΖΟΥΓΙΝ ΠΑΡΑΜΑΝΑ ΤΗΣ ΣΕΪΝΤΙ
Έχει μακριά μαλλιά, όπως πολλές ξένες.
Σωστά. Μακριά μαλλιά.
Όταν ήσασταν μικρή, σκεφτόσασταν τι θέλετε να γίνετε στο μέλλον;
Δεν θα το έλεγα.
Οι επαρχιώτες δεν έχουν όνειρα.
Δεν ξέρω να γράφω.
Παράτησα το σχολείο στη δευτέρα τάξη.
Γιατί σταματήσατε;
Ήμασταν φτωχοί με πάρα πολλά παιδιά. Δεν είχα λεφτά για σπουδές.
Η ζωή είναι πολύ καλύτερη τώρα. Πετάμε και τα αποφάγια πια.
Οπότε, τη θυμάστε.
Ναι, θυμάμαι πολλά μωρά.
Ήταν πολύ αδύνατη όταν πρωτοήρθε.
Είχε παγωνιά εκείνη τη μέρα.
Τη βρήκε ένας περαστικός στο πεζοδρόμιο
και την έφερε σ' εμάς.
Την αγκάλιασα και την τάισα προσεκτικά, λες και ήταν δική μου.
Την ανέθρεψα, και μετά έπρεπε να φύγει.
Εμείς οι παραμάνες… Δεν είμαστε ανάλγητες.
Πονάει η καρδιά μου όποτε διώχνω ένα παιδί.
Τα στέλνουν πάρα πολύ μακριά. Σκέφτομαι "Τι θα απογίνουν;"
ΠΕΚΙΝΟ
Μόλις ήρθαν τα αποτελέσματα του DNA.
Δυστυχώς, κανενός δεν ταιριάζει.
Ήξερα ότι ήταν δύσκολο.
Και πάλι, απογοητεύτηκα πολύ.
Σύμφωνα με τα αποτελέσματα του DNA, δεν είναι εκείνη η φυσική σου μητέρα.
Πιστεύω ότι κάποια μέρα
πιθανώς να τους βρείτε.
-Ναι, συμφωνώ. -Ναι.
Αυτοί οι γονείς θέλουν να μάθουν τι απέγιναν τα παιδιά τους.
Η γυναίκα που έχει το μαγαζί με τα ρούχα.
-Και… -Ναι, ο κουρέας;
Ναι. Σύμφωνα με την εταιρεία του DNA,
αυτή η γυναίκα δεν είναι η φυσική σου μητέρα.
Είναι κρίμα που δεν μπορώ
να τα καταφέρω τώρα.
Θα συνεχίσω να ψάχνω,
θα συνεχίσω να κάνω έρευνα για να βρω τους φυσικούς σου γονείς.
Παλιά έβλεπα μια σειρά που λέγεται Fresh οff the Boat.
Και φανταζόμουν ότι οι γονείς μου θα ήταν κάπως σαν αυτούς.
Μερικές φορές, κάνω σενάρια στο μυαλό μου, φτιάχνω μια μεγάλη δραματική σκηνή.
Ξέρω ότι το κάνω πολύ αυτό.
Το έχω κάνει μερικές φορές
ενώ σκεφτόμουν ότι θα γνώριζα τους γονείς μου από την Κίνα.
Ωραία θα ήταν αν εμφανίζονταν.
Είναι όπως λες ότι θα ήταν ωραία να κερδίσεις το λαχείο,
αλλά το πιο πιθανό είναι ότι δεν θα συμβεί ποτέ.
ΓΙΑΝΓΚΤΣΟΥΝ, ΚΟΥΑΝΓΚΤΟΥΝΓΚ
Πηγαίνω στο ζευγάρι που πίστευα ότι ίσως είναι οι γονείς της Σέιντι.
Είστε εδώ;
Καλημέρα! Έφαγες πρωινό;
Πιστεύω ότι είναι σημαντικό να το πω η ίδια στην οικογένεια.
Χαίρομαι που σας βλέπω, κύριε Ζου.
Πότε ήρθα εδώ τελευταία φορά;
Τον Οκτώβριο.
Ήρθα να σας δείξω τα αποτελέσματα του τεστ. Αυτά είναι.
Δείχνουν ότι το DNA σας
δεν ταιριάζει μ' αυτό του κοριτσιού.
Ρίξτε μια ματιά.
Θα συνεχίσω να ψάχνω την κόρη σας.
Επειδή το DNA σας είναι ήδη στο εργαστήριο,
στο μέλλον, αν η κόρη σας κάνει τεστ,
θα βρεθεί ταίριασμα.
Δεν πειράζει. Δεν τα παρατάμε.
Ξέρω ότι είναι δύσκολο για σένα, Θεία.
Θα συνεχίσω να ψάχνω.
-Γεια σου, πώς είσαι; -Καλά, εσύ;
Πολύ καλά. Είσαι έτοιμη ν' ακούσεις;
Ξέρεις κάτι; Έτσι νομίζω.
Ίσως;
Είμαι σίγουρη ότι θα δημιουργηθεί μεγάλη αναστάτωση.
Ναι, έτσι δεν είναι;
Φεύγω σε μία βδομάδα από χτες!
Μάντεψε.
Αποφάσισα να φτιάξω τα νύχια μου πριν πάω στην Κίνα,
επειδή φτιάχνω τα νύχια μου μόνο πριν από σημαντικά γεγονότα.
Έμαθα να λέω "καλή χρονιά" στα κινέζικα. Είναι "ζινιάν χαλ".
Θα είναι πολύ ωραία.
Πιστεύω ότι είναι και αρκετά αστείο, επειδή δεν έχουμε συναντηθεί από κοντά.
Γνωριζόμαστε,
αλλά θα συναντηθούμε για πρώτη φορά,
είναι κάπως παράξενο.
Δεν ξέρω σε ποιο δωμάτιο είμαστε.
-Θεέ μου, γεια! -Γεια!
Συγγνώμη.
Θα κλειδωθώ έξω από το δωμάτιο του ξενοδοχείου.
-Πού… -Δεν υπάρχει 2403.
-Μήπως από δω; -Ναι, υπάρχει.
-Θεέ μου! Γεια σου! -Γεια σου!
-Πώς είσαι; -Γεια!
Καλά.
-Ναι. -Πώς ήταν η πτήση;
-Καλή. -Τι ώρα φτάσατε χτες βράδυ;
Στις 10:30;
-Γεια, Σέιντι! -Γεια! Επιτέλους, σε γνωρίζω!
Επιτέλους, βρισκόμαστε από κοντά.
Το ξέρω!
Τι γεύση έχει το καραμπόλα;
-Θες το δικό μου; -Ναι.
-Θεέ μου, αυτό είναι; Είναι τρελό. -Ναι, αυτό είναι.
Αυτή είναι η πρώτη γιορτή "Χριστουγεννοχάνουκα" με τις ξαδέλφες,
όλες μαζί.
-Ναι! -Ελάτε…
Λίλι!
Σπάσε ένα αβγό στο κεφάλι Άσε τον κρόκο να κυλήσει
Σπάσε ένα αβγό στο κεφάλι Άσε τον κρόκο…
Χρόνια σου πολλά!
Πάρα πολλά σκαλιά!
Παραβγαίνουμε;
-Πώς υποκλινόμαστε; -Έτσι.
Δεν έχω αγόρι. Έχω έναν φίλο που είναι αγόρι.
Με γείωσε στο φιλικό.
-Αυτός; -Ναι.
Ήρθε στο ξεκάρφωτο κοντά μου και είπε "Ας είμαστε μόνο φίλοι".
Και είπα "Καλά".
-Εσύ έχεις αγόρι, Λίλι; -Όχι.
Κλόι;
Δεν έχω αγόρι.
Τι σημαίνει αυτό;
Τι είπε;
Είπε "Δεν έχω αγόρι".
Βρεθήκατε στην Του Μπριτζ.
Πού με βρήκαν, στο Χουαζού;
Στο Χουαζού.
-Εκείνη που τη βρήκαν; -Εμένα…
Όχι, ήταν στο ίδιο ορφανοτροφείο.
Κοίτα τι χαριτωμένα ρούχα.
-Ποια είναι; Η Κλόι; -Εγώ είμαι.
-Ναι. -Πολύ γλυκιά.
Θεέ μου, Κλόι, είσαι ίδια με τον Τζέιμς Τσαρλς!
-Κάτσε, η αγγελία της είναι; -Όχι! Τι φωτογραφία μου είναι αυτή;
Πολύ αστεία είναι.
Βλέποντας τις φωτογραφίες, ούτε εγώ θα με ήθελα πίσω.
Θεέ μου!
Μπορείς να κάνεις άλλη αγγελία;
Θεούλη μου!
ΚΑΛΑ ΧΡΙΣΤΟΥΓΕΝΝΑ
-Τέλεια. Μοιάζουν πολύ απαλά. -Όμορφα.
-Δικό μου είναι; -Η Ευρώπη…
-Ευχαριστώ! -Ωραία είναι αυτά!
-Τι γλυκό! -Θεέ μου.
Θεέ μου.
-Είναι μεγάλη μέρα για σας σήμερα. -Ναι, μεγάλη μέρα.
Είστε έτοιμοι;
Έτσι νομίζω. Ξέρω ότι θα ζήσουμε πολλές συγκινήσεις σήμερα.
-Σέιντι, πώς νιώθεις; -Λίγο αγχωμένη.
Μάλλον περιμένω με ανυπομονησία τη συνάντηση με την παραμάνα μου. Ναι.
Ευχαριστώ.
Και μόνο που είμαστε εδώ, είναι συγκινητικό.
Τα πράγματα είναι πολύ διαφορετικά απ' ό,τι νόμιζα όταν πήρα τη Σέιντι.
Δεν είσαι η οικογένεια που νόμιζες ότι θα της δώσεις.
Ανησυχώ αν της έδωσα τη ζωή που της υποσχέθηκα.
Εκείνη η μητέρα, κι ας την έδωσε,
δεν θα ήθελε χωρισμένους γονείς.
Κατάλαβες;
Κι εκείνη θα αναρωτιέται πού είναι, αν είναι ευτυχισμένη.
Πώς είναι, τι της αρέσει να τρώει.
Εντάξει. Καλά θα είμαι.
ΟΡΦΑΝΟΤΡΟΦΕΙΟ ΤΟΥ ΓΙΑΝΓΚΤΣΟΥΝ
Είναι ακόμα το ίδιο;
-Έχεις… Ποιο είναι… -Είναι… Ναι, μοιάζει πάρα πολύ.
Η Σέιντι ήταν στο λευκό κτίριο εδώ.
Το λευκό κτίριο ήταν το αρχικό.
Αυτή είναι η παραμάνα!
Γεια σου!
-Η παραμάνα Λι. -Εσύ είσαι;
Λι. Ναι, περίμενε.
Εγώ είμαι. Δεν το κατάλαβα αρχικά.
Ναι, λέει ότι ήταν πολύ καιρό πριν, αλλά είδε τις αγγελίες που έβαλα,
είδε τη φωτογραφία και σε αναγνώρισε. Είπε "Είμαστε εγώ κι εσύ".
Ναι, σε κρατάει αγκαλιά.
Αρχικά έπλενα πάνες.
Μετά άρχισα να φροντίζω τα μωρά, από το 2001 ως το 2005.
Πότε ήρθε η Σέιντι στο ορφανοτροφείο;
Στις αρχές Δεκεμβρίου.
Δεν φορούσε όμορφα ρούχα, όπως τα άλλα μωρά.
Δεν ήταν πάνω από δύο κιλά.
Ήξερε διάφορα για μένα.
Ναι, ήταν μέρος της ζωής μου.
Είναι σαν μια εντελώς διαφορετική προηγούμενη ζωή.
Αν και δεν είναι κόρη μου, τη μεγάλωσα ώσπου υιοθετήθηκε.
Είσαι πολύ γλυκιά.
Κρίμα που δεν βρίσκεις τη μαμά σου.
Σε παρακαλώ, έχε μας στον νου σου.
Πες μας αν επικοινωνήσει κανείς.
Η Σέιντι ζούσε εδώ, σωστά;
Ναι, σ' αυτό το δωμάτιο.
Οι κούνιες ήταν παντού γύρω γύρω, ενώ είχε και στη μέση.
Πόσα παιδιά ήταν σ' αυτό το δωμάτιο; Θυμάσαι; Όταν ήσουν…
-Εδώ μέσα μόνο, τουλάχιστον 12. -Τουλάχιστον 12;
Να κρατήσω ένα μωρό;
-Έλα. -Το κεφάλι, Σέιντι.
Βάλε πιο ψηλά το κεφάλι.
Κράτα το κάτω από το κεφάλι. Έτσι μπράβο.
Ειλικρινά, μοιάζει σαν ψέμα το ότι προήλθα από δω.
Όλοι μου λένε ότι είναι η πατρίδα μου,
αλλά δεν το θυμάμαι καθόλου.
Ναι, μου φαίνεται απίστευτο ότι ήμουν ένα απ' αυτά τα παιδιά εκεί.
Νιώθω σαν να περπατάω μέσα σε μια ταινία,
αλλά λέω "Κάτσε, όχι, πραγματικότητα είναι".
Είναι τρελό να σκέφτομαι ότι με έφεραν σ' αυτόν τον δρόμο,
ότι με έφεραν εδώ, και 16 χρόνια αργότερα είμαστε εδώ.
Αντίο!
Μας είπαν ότι την άφησαν
σε ένα κουτί, σε ένα χαρτονένιο κουτί.
Δεν ξέρω αν τότε υπήρχαν οι θάμνοι.
Επειδή σταθήκαμε… Ήταν δίπλα σ' αυτό το δέντρο.
-Ποιο δέντρο; Αυτό; -Εκείνο.
-Ναι. -Εκεί βρήκαν τη Σέιντι.
Δίπλα στο δέντρο σε χαρτονένιο κουτί.
Όποιος γονιός την άφησε πιθανώς
να περίμενε, να παρακολουθούσε.
Με καταλαβαίνετε; Θα…
Σε βρήκαν πολύ νωρίς το πρωί, πριν τις επτά.
Πριν την κίνηση.
Σε έβαλαν ώστε όταν αρχίσει να περνά κόσμος,
να σε βρουν αμέσως.
Για να μην κρυώνεις… Νομίζω ότι ήσουν τυλιγμένη με παλτό.
-Ναι. -Με ένα αδιάβροχο ενηλίκων.
Είναι πολλά για να τα βλέπεις όλα σε μία μέρα.
Μικρή, στην τετάρτη δημοτικού,
είχα ένα μπουκάλι όπου έγραφα τι ένιωθα σε μικρά χαρτάκια
και τα έχωνα στο μπουκάλι.
Μέχρι που, υποθέτω, κάποια μέρα θα είμαι έτοιμη να το σπάσω.
Έτσι το αντιμετώπισα.
Κυριολεκτικά και μεταφορικά έκρυψα τα συναισθήματά μου.
Δεν ξέρω πώς να το χειριστώ τώρα.
Πηγαίνουμε στο Ορφανοτροφείο του Χουαζού,
απ' όπου προέρχονται η Κλόι και η Λίλι.
Θα συναντήσουμε την παραμάνα της Κλόι στο ορφανοτροφείο.
Εκείνη θα μας ξεναγήσει εκεί.
Ναι.
ΟΡΦΑΝΟΤΡΟΦΕΙΟ ΠΟΛΗΣ ΧΟΥΑΖΟΥ
Ευχαριστώ που φέρατε τόσα δώρα για τα παιδιά.
ΛΙ ΛΑΝ ΠΑΡΑΜΑΝΑ ΤΗΣ ΚΛΟΪ-ΔΙΕΥΘΥΝΤΡΙΑ
Η Λι Λαν είναι φοβερή.
Ήταν εκείνη που με φρόντιζε τον πρώτο ενάμιση χρόνο της ζωής μου.
Γεια σου, μωρό μου.
Και δουλεύει εκεί μέχρι και σήμερα.
Εδώ μένουν τα παιδιά.
Γεια σε όλους.
Χαιρέτα τις αδελφές σου.
Τα σαββατοκύριακα σπούδαζε ιατρική
και τις καθημερινές δούλευε ως παραμάνα.
Τώρα είναι διευθύντρια του ορφανοτροφείου.
Εξεπλάγην που με θυμήθηκε η Λι Λαν.
Έπρεπε να φροντίζει πάρα πολλά μωρά,
και ακόμα φροντίζει μωρά.
Δεν ξέρω πώς τα θυμάσαι όλα.
Πόσα μωρά φρόντισες τότε;
Τα περισσότερα ήρθαν μετά το 2001. Πάνω από 200 παιδιά.
Οι συνθήκες στο ορφανοτροφείο δεν ήταν οι καλύτερες.
Είχαμε μόνο δύο νοσοκόμες και κανέναν γιατρό.
Ήταν πάρα πολλά τα μωρά.
Δεν μπορούσαμε να τα πάμε στο νοσοκομείο όταν αρρώσταιναν.
Δεν υπήρχε γιατρός, οπότε δεν δίναμε φάρμακα.
Πήγα στην ιατρική το 2002.
Εκείνη μου έκανε τα εμβόλια.
Εγώ της έκανα τα εμβόλια. Εγώ έκανα τα εμβόλια σε όλα τα μωρά.
-Έκλαιγα πολύ; -Όχι.
Αλήθεια;
Έκλαψε μόνο όταν της έκανα το εμβόλιο. Συνήθως δεν έκλαιγε.
Ήταν εξωστρεφής και όλο ζωντάνια.
Όταν ήρθε αρχικά η Κλόι στο ορφανοτροφείο, πόσων ετών ήταν;
Πιστεύουμε ότι γεννήθηκε εκείνη τη μέρα.
Ποιος την έφερε στο ορφανοτροφείο;
Ίσως η τοπική αστυνομία.
Γιατί κλαις, μωρό μου;
Συγκινήθηκες.
Θες να σε πάρω μια αγκαλιά;
Ήταν ό,τι πιο κοντά είχα σε μητέρα τότε.
Ήταν…
Χαίρομαι που έμαθα ότι μ' αγαπούσε
κι ότι μπόρεσε να με φροντίσει
ανάμεσα σε εκατοντάδες μωρά στο ορφανοτροφείο.
Νιώθω ότι είναι πολύ σημαντικό…
Με φρόντισε.
Και δεν ξέρω πώς είναι να…
Δεν ξέρω.
Είναι εδώ η Λίλι;
Ησύχασε, μικρούλι.
Χαίρομαι που το περνάμε με τη Σέιντι και τη Λίλι,
επειδή έχουμε η μία την άλλη.
Δεν τις γνωρίζω καιρό,
αλλά υπάρχει κάτι… Δεν ξέρω.
Είναι κάτι χωρίς όρους. Ξέρεις ότι γνωρίζουν τι νιώθεις.
Δεν χρειάζεται να τους το εξηγήσεις καν.
Ηρέμησε.
Έτσι μπράβο.
Γιανγκ Μουντί!
Τη λένε Γιανγκ Μουντί.
-Γιανγκ Μουντί; -Ναι.
Παραμάνα Γιανγκ.
Γεια!
Γεια σου, Θεία.
-Η Λίλι. -Την αναγνωρίζω.
-Την αναγνωρίζεις; -Ναι.
Η μητέρα της.
ΓΙΑΝΓΚ ΜΟΥΝΤΙ ΠΑΡΑΜΑΝΑ ΤΗΣ ΛΙΛΙ
Μας λες πόσο καιρό ζούσε εδώ η Λίλι;
Την ανέθρεψα μέχρι που υιοθετήθηκε.
Όταν ήταν πολλά στο ορφανοτροφείο,
τα μεγαλώναμε στο σπίτι μέχρι να φύγουν.
Πόσα μωρά ζούσαν εδώ;
Μερικές φορές πάνω από δέκα, μερικές φορές λίγα μόνο.
Σ' εκείνο το δωμάτιο έμενες.
Λέει ότι έμενες σ' αυτό το δωμάτιο.
-Σ' αυτό; -Έμενες σ' αυτό το δωμάτιο.
Εδώ ήσουν.
Ήταν άτακτο κορίτσι. Λίγο ζωηρό.
Η γιαγιά μου
τη γαργαλούσε και την έλεγε "ψωμάκι".
Η γιαγιά της σε κορόιδευε,
έκανε συνέχεια αστεία μαζί σου.
Λέει ότι είχες μεγάλο, στρογγυλό πρόσωπο. Και το όνομά σου είναι Μέι Μπάο.
Στα κινέζικα ακούγεται σαν "μινμπάο" που σημαίνει "ψωμί".
Όταν έκλαιγες, έλεγε "Κοίτα το μεγάλο ψωμάκι".
Η γιαγιά της…
Πώς ήταν να αποχαιρετάς
τη Μέι Μπάο;
Λυπόμουν που έκλαιγε.
Όταν την έβαλα στην αγκαλιά της μαμάς της, έκλαψε πολύ.
Εγώ τη μεγάλωσα και την αγαπούσα.
Η Λίλι κι η μαμά της σου έφεραν αυτό.
Σας ευχαριστώ πολύ.
Θεία, άνοιξέ το να δεις τι έχει μέσα.
-Με βοηθάς; -Λίλι;
-Συγγνώμη. -Μπορείς;
Είναι κάτι δικό μου που μου ήταν πολύ ξεχωριστό.
Ήθελα να το πάρεις εσύ.
Αυτό το δώρο σημαίνει πολλά για εκείνη.
Μάλιστα. Θα το φοράω συνέχεια.
Θα το φοράει κάθε μέρα.
Πάντοτε.
Θέλω να σε ευχαριστήσω πολύ που τη φρόντισες τόσο.
Και που
μου την έδωσες,
επειδή μου φέρνει μεγάλη χαρά.
Είμαι ευγνώμων στη μητέρα της που την έκανε τόσο εξαίρετο κορίτσι.
Κι εκείνη σ' ευχαριστεί που προσέχεις…
Που τη φροντίζεις και κάνεις…
Που είναι τόσο καλό κορίτσι τώρα. Και τόσο μεγάλο κορίτσι.
Πρόσεξα ότι έκλαιγε. Τότε συγκινήθηκα.
Επειδή έδειξε ότι νοιαζόταν για μένα.
Ξέρω ότι νοιάζεται.
Οπότε…
Ένα, δύο, τρία.
Οι πρώτοι μήνες της ζωής μου ήταν μυστήριο.
Με βοήθησε πολύ που ήρθα εδώ.
Ευχαριστώ.
Πηγαίνουμε στην πόλη Γιανγκμέι.
Το μέρος που σε βρήκαν είναι σε κυβερνητικό κτίριο σ' εκείνη την πόλη.
Θα πάμε πρώτα εκεί να κάνουμε μια βόλτα.
Μετά εκείνοι που ίσως είναι η πραγματική σου οικογένεια
θα έρθουν και θα τους πω τα αποτελέσματα.
-Ότι δεν ταιριάζει το DNA. -Εντάξει.
Ήθελαν να βρουν το παιδί τους,
και η αδελφή, το κορίτσι με το οποίο μίλησα,
θέλει πολύ να βρει την αδελφή της,
εκείνο το κορίτσι.
Θα ήθελες να έρθεις μαζί μου;
Δεν είναι ανάγκη να έρθεις αν δεν θέλεις, αλλά…
Δεν ξέρω. Είναι μεγάλο ερώτημα.
Ναι.
Δεν ξέρω. Πραγματικά. Δεν ξέρω.
Άκου τι λέω εγώ.
Νομίζω ότι εκείνη η οικογένεια θα είναι ευγνώμων να μας γνωρίσει όλες,
και ειδικά εσένα,
επειδή αν και δεν είσαι η φυσική τους κόρη,
θα συνδεθούν μαζί σου, επειδή οι οικογένειες όλων
πέρασαν ίδιες ιστορίες
και πιέσεις στην κοινωνία
για να εγκαταλείψουν τα παιδιά τους. Κι έστω κι αν δεν είσαι η κόρη τους,
παραμένεις μια σύνδεση με κάποιον που ξέρει το άλλο μισό της ιστορίας τους.
Ναι.
Λέω να πάμε.
-Αλλά θα έρθουν κι εκείνες μαζί μου, έτσι; -Ναι, θα είμαστε όλες μαζί σου.
Κάτσε, εκείνο εκεί το κτίριο είναι;
Αυτό είναι το κυβερνητικό κτίριο.
Σε άφησαν στις σκάλες της εισόδου του κτιρίου.
Οι Τσεν ζουν λίγο πιο κάτω. Θα πάω πρώτα εγώ να τους μιλήσω.
Γεια σας!
Μαγειρεύεις εκεί, Τσουνχιάο; Έχω πολύ καιρό να σε δω!
Γιατί φτιάχνεις τόσα σήμερα;
Θα έρθουν πάνω από 20 άτομα.
-Θα έρθουν οι εργάτες σήμερα; -Ναι.
Κύριε Τσεν!
Να σας δείξω την αναφορά.
-Κάθισε. -Δεν πειράζει.
Τελικά, τα DNA σας δεν ταίριαζαν.
Δεν ταίριαζαν, έτσι;
Τσουνχιάο;
Τα αποτελέσματα δείχνουν ότι το DNA δεν ταιριάζει.
Δεν ταιριάζει;
Οπότε, η Λίλι δεν είναι η μικρή σου αδελφή.
Δεν είναι;
Ξέρω ότι θα τη βρείτε κάποια στιγμή.
Αν και δεν είμαι σίγουρη πότε, υπάρχει μια πιθανότητα.
Επειδή καθώς η τεχνολογία αναπτύσσεται,
τα τεστ DNA θα γίνονται όλο και πιο κοινά.
Δεν θέλω να μείνω σ' αυτό. Δεν μπορώ να κάνω τίποτα.
Είναι αυτό που είναι.
Ωστόσο, είναι σήμερα εδώ η Λίλι με τις ξαδέλφες της.
-Είναι άραγε ευπρόσδεκτη… -Ναι, ας τη γνωρίσουμε.
Πιστεύει ότι η μοίρα την έφερε εδώ.
-Μπορούμε να τη γνωρίσουμε. -Εντάξει.
Θα πάω να της το πω τώρα.
Ένα όμορφο μωρό.
Πολύ χαριτωμένο.
-Η Λίλι. -Την αναγνωρίζω.
Γεια. Αυτός είναι ο κύριος Τσεν.
Γεια σας!
Η κόρη του κυρίου Τσεν.
Μοιάζετε όντως πολύ.
Μου μοιάζει;
Λιγάκι.
Γεια σας, δεσποινίς.
Θέλει να σου δώσει το μέλι.
-Ευχαριστώ. -Αν θες, θα φέρω κι άλλο.
Ωραίο φαίνεται.
Να ξανάρθεις όποτε θες στην Κίνα!
Αυτή είναι η γυναίκα του κυρία Τσεν, η μαμά.
Μοιάζει με την κόρη μου, όπως στη φωτογραφία.
Τα μάτια της είναι σαν τα δικά μου. Τα μάτια της.
Δεν είναι εκείνη, όμως. Δεν μπορώ να κάνω τίποτα.
Έχω πάρα πολλούς φίλους που υιοθέτησαν παιδί από την Κίνα.
Τα αγαπούν όλα πάρα πολύ, έχουν γονείς που τα λατρεύουν.
Ήλπιζα να είναι η κόρη μας. Αλλά έτσι είναι τα πράγματα.
Δεν έχει σημασία τι θα πω εγώ, έτσι;
Πρέπει να φύγουμε.
-Εντάξει. -Ευχαριστώ, κυρία Τσεν.
Ευχαριστώ πολύ.
Αντίο.
Αντίο, Τσεν.
Αντίο!
Αντίο.
Φαινόταν λυπημένος.
Τα μάτια του έτρεχαν.
Ναι. Πιστεύω ότι δεν ήθελε να κλάψει επειδή είναι άντρας.
Δεν κάνει να κλαίει.
Η επίσκεψη στον κύριο Τσεν ήταν, πραγματικά,
ό,τι πιο δύσκολο έχω κάνει ποτέ.
Φαινόταν ότι λυπήθηκε πολύ.
Που δεν ταιριάζαμε.
Χάρηκα, όμως, που πήγα.
Κατάλαβα περισσότερο τους φυσικούς μου γονείς,
βλέπω από τη δική τους πλευρά.
Κανένας γονιός δεν θα εγκατάλειπε οικειοθελώς το μωρό του.
Και…
Και θα έλεγα ότι βοήθησε κάπως.
Είδα πόσο πολύ ήθελε εκείνη η οικογένεια να βρει το παιδί της,
πόσο πολύ στεναχωρήθηκαν που δεν τη βρήκαν.
Ελπίζω οι φυσικοί μου γονείς να με ψάχνουν κι εμένα όπως εκείνοι.
Είναι μια πολύ δυνατή εμπειρία για όλους.
Πιστεύω πως όλοι πρέπει να ξέρουν
ότι οι γονείς τους τους αγαπούσαν πολύ
και στεναχωρήθηκαν πολύ που τους έδωσαν.
ΠΕΚΙΝΟ
Δεν φτάσαμε καν ακόμα στο τείχος, ακόμα πάμε.
Να προχωράμε συγχρονισμένα.
-Έτοιμη; Δεξί, αριστερό. -Συγχρονισμένα.
Δεξί, αριστερό.
Πώς έχει τόση ενέργεια η Κλόι;
Ελάτε δω, είναι πολύ όμορφα!
-Πόσταρε κάτι. -Ναι.
Είναι πολύ όμορφα.
Είμαι περήφανη για σας.
Τα καταφέρατε.
Ναι.
Πρέπει να έχεις πολύ θάρρος για να επιστρέψεις να βρεις τις ρίζες σου.
Ξέρω πόσο δύσκολο είναι.
Ναι. Ευχαριστούμε, Λίου.
Ευχαριστώ.
Σέιντι, πρώτη φορά βλέπεις χιόνι;
-Ειλικρινά; Περίπου! -Φαίνεται.
ΟΚΛΑΧΟΜΑ ΣΙΤΙ, ΟΚΛΑΧΟΜΑ
ΚΑΛΩΣ ΗΡΘΕΣ ΣΠΙΤΙ, ΛΙΛΙ
ΦΙΝΙΞ, ΑΡΙΖΟΝΑ
Αρχίζει το μάθημα.
Ποια είναι η εθνικότητά σου;
Είμαι Κινέζα.
Η οικογένειά μου έχει τέσσερα μέλη.
Ο μπαμπάς μου είναι επιχειρηματίας.
Η μαμά μου δεν δουλεύει.
Η αδερφή μου είναι φοιτήτρια στο κολέγιο.
Εντάξει. Εξαιρετικά.
ΝΑΣΒΙΛ, ΤΕΝΕΣΙ
Πρέπει να κάνουμε από το 54 ως το 58.
Μπερδεύομαι.
Σέιντι Μέιγκελσντορφ.
Δοκίμιο Ορισμού, Αγγλική Γλώσσα και Έκθεση.
Όταν ήμουν οκτώ ετών,
θυμάμαι να βλέπω για πρώτη φορά την ταινία Μαλλιά Κουβάρια.
Στην ταινία, το μωρό απομακρύνεται από τους γονείς σε νεαρή ηλικία.
Και στο τέλος εκείνη βρίσκει ξανά
τη χαμένη της οικογένεια.
Κάθε άνθρωπος
ελπίζει να έχει το παραμυθένιο τέλος που βλέπουμε σ' αυτές τις ταινίες.
Και τότε συνειδητοποίησα κάτι.
Ίσως αναζητώ τη λάθος οικογένεια.
Οικογένεια είναι όσοι προσπαθούν να είναι δίπλα σου.
-Γεια! Θεέ μου, έχω να σας δω καιρό… -Γεια!
Με ξέρουν, μ' αγαπούν και μ' αποδέχονται γι' αυτό που είμαι.
Οπότε, ίσως είναι καλύτερο που κάποια πράγματα μένουν στα παραμύθια.
Βάφω τα μαλλιά μου διάφορα χρώματα.
Έγιναν πάλι ροζ,
αλλά όταν τα έλουσα,
ξέβαψαν κάπως και τώρα είναι κόκκινα!
ΕΠΑΡΧΙΑ ΚΟΥΑΝΓΚΤΟΥΝΓΚ
Γεια σου, Θεία.
Ορίστε η αναφορά.
Πρέπει να είναι αρνητικό.
Πού είναι το όνομά μου;
Εδώ είναι το όνομά σου.
Κοίτα.
Δείχνει "Ταίριασμα".
Δεν ταιριάζει με της Σέιντι, αλλά με ένα άλλο κορίτσι γεννημένο το 2000.
Το όνομά της είναι Αμάντα Φίλιπς.
Μου μοιάζει;
Έτσι νομίζω.
Μιλάει αγγλικά.
Συγγνώμη;
Μιλάει αγγλικά.
Δεν ξέρω αγγλικά.
Γεια! Λοιπόν, με λένε Λίου Χάο.
-Γεια! -Καλησπέρα.
Μια από τις γυναίκες που εξετάσαμε αποδείχτηκε ότι είναι η φυσική σου μητέρα.
Εντάξει.
Εντάξει!
Καταλαβαίνω ότι μπορεί να έχεις χιλιάδες ερωτήσεις στο μυαλό σου.
Γέννησε μόνο κόρες; Μόνο κορίτσια; Ξέρεις πόσων ετών είναι;
Η δεύτερη είναι 23, η πρώτη είναι…
Υποτιτλισμός: Μαριλένα Τζοβάνη